C 127/48
DA
Den Europæiske Unions Tidende
11.4.2023
Sagsøgernes påstande — Europa-Kommissionens gennemførelsesafgørelse af 2. december 2022 C(2022) 8645 final om godkendelse af Italiens strategiske plan for den fælles landbrugspolitik for 2023-2027 annulleres, for så vidt som den ved at angive interventionerne i forbindelse ned de miljømæssige og klimarelaterede forpligtelser som en forudsætning for at kunne opnå støtte fastsætter et forbud mod brug i landbruget af bioslam og af ethvert andet affaldsprodukt, der nyttiggøres i forbindelse med R10-operationer som omhandlet i Del IV i lovdekret nr.
152/2006, og foreskriver, at der udelukkende må anvendes gødningsprodukter som omhandlet i forordning (EU) 2019/1009 og/eller organiske gødningsprodukter, hvis bestanddele er indeholdt deri.
Søgsmålsgrunde og væsentligste argumenter Til støtte for søgsmålet har sagsøgerne fremsat syv anbringender.
1.
Det første anbringende vedrører en tilsidesættelse af forordning (EU) 2021/2115 (1) og en tilsidesættelse af Europa-Kommissionens meddelelse »Ensuring availability and affordability of fertilizers — COM (2022) 590 final« af 9. november 2022.
— Forordning (EU) 2021/2115 indeholder ved fastsættelsen af regler for tildeling af landbrugsstøtte ingen bestemmelser, der udelukker brug af bioslam eller produkter afledt heraf, hvilken brug inden for rammerne af den fælles landbrugspolitik støttes af netop Europa-Kommissionen, som senest i meddelelsen »Ensuring availability and affordability of fertilizers — COM (2022) 590 final« af 9. november 2022 udtalte sig til fordel for brugen af slam i landbrug.
2.
Det andet anbringende vedrører en tilsidesættelse af direktiv 2008/98/EF (2) og direktiv (EU) 2018/851 (3), af principperne for den cirkulære økonomi og af direktiv 86/278/EØF (4) og forordning (EU) 2019/1009 (5) af 5. juni 2019.
— Det generelle forbud mod brug af bioslam ved nyttiggørelse i landbruget, der er fastsat i den af Kommissionen godkendte nationale strategiske plan for den fælles landbrugspolitik for 2023-2027, og således den ugunstige behandling af denne brug i forhold til gødningsprodukterne i forordning (EU) 2019/1009, er i klar strid med den nuværende udviklingsmodel, der er vedtaget på fællesskabsniveau, og som er støttet på den såkaldte »cirkulære økonomi« og genanvendelse af affald til energiproduktion også med det formål at beskytte naturressourcer, og tager hverken hensyn til den aktuelle og væsentlige manglende gennemførelse af forordning (EU) 2019/1009 eller den omstændighed, at det samme forbud ud over, at det heller ikke stiltiende har ophævet direktiv 86/278, ikke berører den italienske lovgivning om gødningsprodukter (lovdekret nr.
75/2010).
3.
Det tredje anbringende vedrører en tilsidesættelse af direktiv 86/278/EØF og markeds- og konkurrenceforvridning til skade for operatørerne i sektoren for nyttiggørelse af bioslam.
— Det generelle forbud mod brug af bioslam ved nyttiggørelse i landbruget fører til utilladelige og uberettigede konkurrencefordrejende virkninger, som ud over at være i strid med direktiv 86/278/EØF skader markedsstillingen for de øvrige operatører, der er aktive i sektoren for nyttiggørelse af bioslam, og stiller disse ugunstigt i forhold til producenter af anden organisk gødning og kunstgødning.
4.
Det fjerde anbringende vedrører en tilsidesættelse af artikel 296, stk.
2, TEUF, af forordning (EU) 2021/2115 og af direktiv 86/278/EØF, manglende undersøgelse af urigtige gengivelser af faktiske omstændigheder, manglende opfyldelse af betingelser, selvmodsigelse, åbenbar mangel på logik, forskelsbehandling og alvorlig begrundelsesmangel.
— Den af Kommissionen godkendte strategiske plan for den fælles landbrugspolitik er, for så vidt som den forbyder brug af bioslam og af andet nyttiggjort affald i forbindelse med R10-operationer og gødningsprodukter, der ikke falder ind under forordning (EU) 2019/1009, overhovedet ikke begrundet, hvilket viser, at der foreligger en manglende opfyldelse af de relevante betingelser samt en modstrid med forpligtelserne i lovgivningen om nyttiggørelse i landbruget af bioslam, og indebærer en utilladelig forskelsbehandling i forhold til andre gødningsprodukter.